
PËR FILLIMIN E PROcEDURAVE TË SHQYRTIMIT TË APLIKIMIT TË KESH SHA PËR MIRATIMIN E PLANiT TË INVESTIMEVE TË VITIT 2011

Në mbështetje të neneve 9 dhe 24 të ligjit nr.9072, datë 22.5.2003 “Për sektorin e energjisë elektrike”, të ndryshuar, nenit 8 të rregullores “Për procedurat e paraqitjes dhe miratimit të Planit të Investimeve nga të licencuarit në sektorin e energjisë elektrike”, Bordi i Komisionerëve të Entit Rregullator të Energjisë (ERE), në mbledhjen e tij të datës 11.10.2010, pasi shqyrtoi kërkesën e shoqërisë KESH sh.a. dhe u njoh me relacionin e përgatitur nga grupi i punës, 
Konstatoi se:
Aplikimi i KESH sh.a. për planin e investimeve për vitin 2011 përmbush përgjithësisht detyrimin e paraqitjes së aplikimit në zbatim të rregullores “Për procedurat e paraqitjes dhe miratimit të planit të investimeve nga të licencuarit” në sektorin e energjisë elektrike.  
Për gjithë sa më sipër, Bordi i Komisionerëve

Vendosi:

1. Të fillojë procedurat për shqyrtimin e aplikimit të KESH sh.a. për miratimin e planit të investimeve të vitit 2011. 
2. Ngarkohet Drejtoria Juridike dhe e Mbrojtjes së Konsumatorit për njoftimin e OSSH sh.a.
Ky vendim hyn në fuqi menjëherë.
Ky vendim botohet në Fletoren Zyrtare.

KRYETARI I ERE-s
Bujar Nepravishta
